6. tétel

Társadalmi és területi nyelvváltozatok

A társadalmi nyelvváltozatok főbb különbségei

A nyelv tagolódásával a szociolingvisztika (társadalmi nyelvészet) tudományága foglalkozik. A szociolingvisztika legfőbb kiindulópontja, hogy a nyelv és a társadalom szorosan összefügg, kölcsönhatásban van, egyik megváltozása a másik változását vonja maga után.

Nyelvi hovatartozásunkat társadalmi hovatartozásunk szabja meg:

* anyanyelvünkkel egy nemzethez tartozunk
* esetleg a magyar nyelvnek egy területi változatát használjuk (nyelvjárás, dialektus)
* érdeklődésünktől, munkánktól, hobbinktól függően szaknyelveket használunk
* ismerjük és használjuk – bár eltérő mértékben az irodalmi és a köznyelvet
* korunk, nemünk, de még vallásunk is hatással lehet nyelvhasználatunkra

A nyelv tagolódása:



A nyelvi norma a társadalom által elfogadott nyelvhasználati módot jelenti. A nyelvi norma változó fogalom: valaha a nyomtatott könyvek elterjedése ugyanúgy hatott (és ma is hat) rá, mint a média nyelvhasználata. A nyelvi norma az írott és a beszélt köznyelv igényes változatát jelenti, a perifériáján szerepel a szleng. A nyelvi norma határain kívül esik a trágárság, a nyelvi tabuk megsértése, vagy az argó, a kirívóan gyors beszédtempó, vagy akár a hangok feltűnően rossz artikulálása.

* 1. A nyelv vízszintes tagolódása a földrajzi tagolódást jelenti. Eszerint egy nemzeti nyelv nyelvjárásokra (=hagyományos tájnyelvek, pl. palóc, göcseji, szegedi) és regionális köznyelvi változatokra (=a köznyelvek nyelvjárási színezettel főleg vidéki városokban) tagolódik.
	2. A nyelv függőleges tagolódása a társadalmi rétegek, a műveltség, a társadalmi presztízs, a nemek, az életkor vagy a foglalkozások szerinti különbségeket jelenti (pl. diáknyelv, gyermeknyelv, szaknyelvek stb).
* nyugati
* dunántúli
* déli (dél-dunántúli+dél-alföldi)
* palóc
* tiszai
* északkeleti
* mezőségi
* székely
* csángó

Néhány jellemző:

Nyugati:

* l-ezés, pl. millen (milyen),
* szóvégi l kiesése körübellü (körülbelül)
* hosszú magánhangzó helyett rövid, pl. tüz, viz

Dunántúli:

* nyílt e: *âmber* (ember)

Déli (dél-dunántúli + dél-alföldi):

* ö-zés főleg dél-alföldön: mögette (megette)

Palóc:

* rövid „á”- *âlmâ* (alma), *nâgy* (nagy).
* megkülönbözteti a „ly” hangot a „j”-től: *l(j)āny*, *fol(j)ó*, *l(j)uk*, *gól(j)â*

Tiszai:

* „í”-zés: – pl. *níz* (néz), *píz* (pénz), *fílsz* (félsz).

Északkeleti:

* az ó, ő, é helyén ou, öü, éi van (pl. vaut-vout, szeép-széip) gyakran megrövidül az í, ó, ő hang (pl. víz, út, szür)

Mezőségi:

* helyett a (pl. malam, szaba) Hosszú mgh helyett rövid a toldalékokban (pl. hazbol, mellöl)

Székely:

* a szófűzése, kifejezésmódja jellegzetes: megébredtem, „ha látom, őrülök megfelé”

Csángó (moldvai):

* Teljesen önállóan fejlődött: román jövevényszók, dzs-zés: dzsermek – gyermek, medzs – megy), elbeszélő múlt: pl. mene, régmúlt: ment vala

A magyar nyelv egységesülése a XVIII. században kezdődött. Előtte csak nyelvjárások voltak. Ebben nagy szerepe volt a nyelvújításnak, az olvasni tudás terjedésének, a felvilágosodás korában megerősödő magyar nyelvi programoknak.

A mai magyar hivatalos nyelv (köznyelv) és irodalmi nyelv az északkeleti nyelvjárásból fejlődött ki (nem véletlen: Kazinczy itt élt – Széphalom, akkor Bányácska).

Számos nyelvjárási szó került ekkor a magyar nyelvbe, és vált a mai magyar köznyelv részévé, pl. burgonya, barangol, betyár, inda, kamat, kandalló, modor, szikár, rimánkodik, kelengye

A nyelvjárások ma háttérbe szorulnak, a TV, rádió elterjedésével a kiejtési változatok szerepe egyre csökken. Sokan azonban igyekeznek megőrizni nyelvünknek ezeket az értékeit: pl. palóc nyelvjárásban beszél az egyik időjárás-jelentő az M1-en (vagy Győzike), egy előadói versenyt egy népnyelven mesélő kisfiú nyert meg (de a magyar Népmesék sorozatban Szabó Gyula is dialektusban beszél), valamint nyelvtani tananyag a nyelvjárások tanulása.